เตือนหยุดเหล้าทันทีเสี่ยงประสาทหลอนหูแว่ว
นาวาอากาศตรี นพ.บุญเรือง ไตรเรืองวรวัฒน์ อธิบดีกรมสุขภาพจิต เปิดเผยว่า จากปัญหาที่กรมสุขภาพจิตสำรวจพบว่า ประชาชนไทยอายุ 18 ปีขึ้นไป ร้อยละ 1.8 หรือ 900,000 คน มีอาการติดเหล้า (Alcohol dependence) ซึ่งจากการศึกษาพบว่า การดื่มเหล้าเป็นระยะเวลานาน จะทำให้สมองของผู้ติดเหล้าทำงานมากกว่าปกติเพื่อต้านฤทธิ์ของเหล้า ดังนั้น หากงดหรือหยุดดื่มเหล้าทันทีจะก่อให้เกิดอาการถอนพิษเหล้าคือ มือสั่น เหงื่อออก กระวนกระวาย นอนไม่หลับ หากมีอาการถอนพิษเหล้ารุนแรง ในวันที่ 3-4 ของการงดดื่มเหล้า ทำให้เกิดอาการเพ้อ สับสน หูแว่ว ประสาทหลอน หวาดระแวง หลงผิด หรือเกิดอาการชักได้,กรมสุขภาพจิตจึงขอฝากเตือนด้วยความห่วงใย ไปยังผู้ที่ตั้งใจจะเปลี่ยนแปลงตนเองหรือเริ่มทำสิ่งดีๆให้กับตนเองและครอบครัวด้วยการงดเหล้าในช่วงเข้าพรรษาที่จะถึงนี้ว่า ควรเริ่มลดปริมาณการดื่มเหล้าลงเรื่อยๆ ตั้งแต่วันนี้จนถึงวันเข้าพรรษา 28 กรกฎาคม ก็จะสามารถเลิกหรือหยุดดื่มได้อย่างที่ตั้งใจโดยไม่ทำให้เกิดอาการถอนพิษสุรา แต่สำหรับผู้ที่ตั้งใจงดเหล้าเข้าพรรษาแต่ไม่สามารถลดปริมาณการดื่มลงได้ทัน ในช่วงนี้ ขอแนะนำให้ไปพบแพทย์ก่อนวันที่จะเริ่มงด เพื่อแพทย์จะให้ยาลดการเกิดอาการถอนพิษสุรารุนแรง ทำให้ผู้ที่ต้องการจะงดเหล้าเข้าพรรษา งดได้ตามความต้องการได้อย่างปลอดภัย อธิบดีกรมสุขภาพจิต กล่าวและว่า ผู้ติดเหล้าขอคำปรึกษาได้ที่สายด่วนสุขภาพจิต โทร.1323 ตลอด 24 ชั่วโมง.
จากปัญหาที่กรมสุขภาพจิตสำรวจพบว่า ประชาชนไทยอายุ 18 ปีขึ้นไป ร้อยละ 1.8 หรือ 900,000 คน มีอาการติดเหล้า (Alcohol dependence) ซึ่งจากการศึกษาพบว่า
ดื่มสุรา,ประสาทหลอน,พิษสุรา,ดื่มเหล้า,เครื่องดื่มแอลกอฮอล์,การศึกษา